Zuriko Andre Maria baseliza

Zuriko Andre Maria baseliza (Santa Maria de la Blanca baseliza) Nafarroa Garaiko Erdialdea eskualdeko Uxue udalerrian kokatutako XIII. mendeko eta estilo erromanikoko kristau baseliza da. 

 Herri hustu bateko ermita 
Andre Maria Zuriaren baseliza  Uxueko mendilerroaren goi-ordoki baten erdian, kilometro ingurutatik ondo ikusteko moduan, Zuria herri hustuan. 

Bertan izan zen herriaren antzinatasunaren lekuko dira ermitan aurkitu ziren erromatar garaiko bi aldare. Bestalde, kontuan hartu behar da, Nafarroako Monumentuen Katalogoaren arabera, Andre Maria Zuriaren portada XIII. mendekoa izan daitekeela. 1534ko dokumentu batean Santa Maria la Blanca izena agertzen da, Uxueko udal-mugarteko hogeita hiru herri hustuetako bat bezala.

Ziurrenik Zuria herrixkako biztanleak gaur egungo Uxuera lekualdatu ziren bizitzera, eta lekualdaketa hori,  X. mendean jada existitzen bide zen gazteluaren azpian babesa bilatzeko izan zitekeen.

Aldi berean, nabarmendu behar da, Zurikoak ez zirela izan gaztelu ondoan babesa bilatu zuten bakarrak. Udalerrian izan ziren beste hogeita bi herrixketako jendea ere Uxuera joan zen babes bila. 

 Eraikina 

Erdi Aroko eraikin txikia da, geroagoko garaietan etengabe zaharberritu dena. Oinplanoa nabe angeluzuzen xumea da eta estalki lau modernoa du. Karezko emokadura batek harlanduzko lan irregularra estaltzen du. Epistolaren aldean, XIII. mendeko portada bat dago, San Migel elizakoarekin lotuta dagoena, baina ez da hain monumentala. Andre Maria Zuriarenak, eskema erromanikoa du, baina elementu arkitektonikoak gotikorantz doaz.

Barrualdean, gaur egun berregindako erretaula nagusi batek Andre Maria Zuriaren alabastrozko irudi txikia du, barroko garaiko obra oso ezaguna.

 Erromatar garaiko epigrafia 
Bertan aurkitu zuen José Ripa Vega iruñarrak erromatar gairako bi aldare, bat Jupiterri (Ioviri) eskainia eta bestea Lacubegiri.

 Erreferentziak 



 Ikus gainera 
 Uxue
 Erdialdea

 Kanpo estekak 

Kategoria:Nafarroako baselizak
Kategoria:Uxueko eraikinak
Kategoria:XIII. mendean amaitutako eraikinak